# วัดบ่อพระ
วัดบ่อพระ  ตั้งอยู่ที่ หมู่บ้านบ่อพระ  หมู่ที่ 7 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นที่พักสงฆ์ สังกัดการปกครองคณะสงฆ์มหานิกาย ภาค 5

 ประวัติ 

ที่พักสงฆ์บ่อพระ เริ่มก่อตั้งและมีพระภิกษุมาจำพรรษามาตั้งแต่ปี พ.ศ. 2516 เหตุที่ก่อตั้งที่พักสงฆ์แห่งนี้เพราะว่าเมื่อก่อนนี้ไม่มีวัดที่อยู่ใกล้ และการไปทำบุญของบรรดาญาติโยมนั้นก็เป็นการลำบากและบ้านบ่อพระนั้นก็เริ่มขยายตัว เพราะพื้นที่ส่วนมากเป็นที่ดินของ ส.ป.ก. จึงได้ จัดสรรที่ดินให้แก่ราษฎรประชาชนก็เริ่มมีจำนวนมาก จึงได้จัดตั้งที่พักสงฆ์แห่งนี้ขึ้นมาเพื่อให้ประชาชนใกล้เคียงได้มาบำเพ็ญกุศล

ความเป็นมาของชื่อวัด "บ่อพระ" นั้น มาจากในอดีตเคยมีพระภิกษุจาริกธุดงค์มาพักและได้ขุดบ่อน้ำซึมขึ้นมา เพื่อให้ชาวบ้านที่สัญจรผ่านมาจะได้อาศัยดื่มกิน เนื่องจากในสมัยก่อนบริเวณแถบหมู่บ้านบ่อพระเป็นป่าทึบและมีทางผ่านไปเมืองฝางสวางคบุรี ตามคำบอกเล่าของคนเฒ่าคนแก่กล่าวว่าอดีตแถบที่นากว้างด้านทิศเหนือของบ้านบ่อพระใกล้กับเมืองฝาง เป็นสถานที่รบพุ่งกันในสมัยโบราณเมื่อคราวสมเด็จพระเจ้าตากสินมหาราช และเจ้าพระยามหากษัตริย์ศึกยกทัพมาตีเอาก๊กพระฝาง ซึ่งปรากฏว่าได้มีผู้ขุดพบอาวุธสมัยโบราณในบริเวณนั้นเสมอ ๆ 

อีกตำนานหนึ่งกล่าวว่าพระธุดงค์ได้ขุดบ่อน้ำและพบพระพุทธรูปในหลุมที่ขุดนั้น จึงเรียกกันต่อมาว่า "บ้านบ่อพระ"

 รายนามผู้ดูแลที่พักสงฆ์และเจ้าอาวาสวัดบ่อพระ 

 รายนามผู้ดูแลที่พักสงฆ์บ้านบ่อพระ 

รายนามผู้ดูแลที่พักสงฆ์บ้านบ่อพระ ก่อนได้รับการอนุญาตตั้งวัด พ.ศ. 2516 - พ.ศ. 2550

 ชื่อ ฉายา ตำแหน่งทางคณะสงฆ์ ระยะเวลาดำรงตำแหน่ง พระอ่อน  ไม่ทราบฉายา ไม่ทราบ  พ.ศ. 2516 ถึง พ.ศ. 2516 พระรอด  ไม่ทราบฉายา ไม่ทราบ  พ.ศ. 2517 ถึง พ.ศ. 2518 พระสอน ไม่ทราบฉายา ไม่ทราบ  พ.ศ. 2519 ถึง พ.ศ. 2520 พระหลง ไม่ทราบฉายา ไม่ทราบ  พ.ศ. 2521 ถึง พ.ศ. 2526 พระบุญ  ไม่ทราบฉายา ไม่ทราบ  พ.ศ. 2527 ถึง พ.ศ. 2528 พระสำราญ  ไม่ทราบฉายา ไม่ทราบ  พ.ศ. 2529 ถึง พ.ศ. 2531 พระสำเริง  ไม่ทราบฉายา ไม่ทราบ  พ.ศ. 2532 ถึง พ.ศ. 2534 พระมหาสมบัติ  โพธินนฺโท ไม่ทราบ  พ.ศ. 2535 ถึง พ.ศ. 2538 พระชม  ไม่ทราบฉายา ไม่ทราบ  พ.ศ. 2539 ถึง พ.ศ. 2539 พระสิทธิชัย  สุขจิตโต  ไม่ทราบ  พ.ศ. 2540 ถึง พ.ศ. 2541 พระสมคิด  กตวาโร  ไม่ทราบ  พ.ศ. 2542 ถึง พ.ศ. 2543 พระเสริม  ถาวโร  ไม่ทราบ  พ.ศ. 2544 ถึง พ.ศ. 2545 พระราชัย  ธมมสโร  ไม่ทราบ  พ.ศ. 2545 ถึง พ.ศ. 2549 พระสันติ สุทธสีโล ไม่ทราบ  พ.ศ. 2549 ถึง พ.ศ. 2553

 รายนามเจ้าอาวาสวัดบ่อพระ 

รายนามเจ้าอาวาสวัดบ่อพระ หลังได้รับการอนุญาตตั้งวัด พ.ศ. 2550 - ปัจจุบัน

 ชื่อ            ฉายา ตำแหน่งทางคณะสงฆ์ ระยะเวลาดำรงตำแหน่ง พระสมุห์สมชาย จีรปุญฺโญ รองเจ้าอาวาสวัดคุ้งตะเภา (รจร.), รองเจ้าสำนักศาสนศึกษาวัดคุ้งตะเภา, เลขานุการเจ้าคณะตำบลคุ้งตะเภา, ครูสอนพระปริยัติธรรม, ครูสอนศีลธรรมในโรงเรียน, พระกรรมวาจาจารย์ พ.ศ. 2550 ถึง พ.ศ. 2551 พระสันติ สุทธสีโล รักษาการเจ้าอาวาสวัดบ่อพระ,(น.ธ เอก)พระวิปัสสนาจารย์รุ่นที่ ๓๔  ครูสอนพระปริยัติธรรม, ครูสอนศีลธรรมในโรงเรียน พ.ศ. 2551 ถึง 2553 พระชื่นชง อาภากโร รักษาการเจ้าอาวาสวัดบ่อพระ พ.ศ. 2553 - ปัจจจุบัน

 อาณาเขตที่ตั้งวัด 

พื้นที่ตั้งของวัดมีลักษณะเป็นที่ดอน

 ทิศเหนือ จดที่ผู้พันปรีชา วันขวัญ
 ทิศใต้ จดถนนสาธารณะ
 ทิศตะวันออก จดโรงเรียนบ้านบ่อพระ
 ทิศตะวันตก จดถนนสาธารณะ

 ศาสนสถาน-ถาวรวัตถุ 
 ศาลาการเปรียญ กว้าง 14 เมตร ยาว 12 เมตร สร้างเมื่อ พ.ศ. 2516 เป็นอาคารครึ่งตึกครึ่งไม้
 กุฏิสงฆ์ จำนวน 2 หลัง เป็นอาคารตึก 2 หลัง 
 วิหารกว้าง 8 เมตร ยาว 12 เมตร สร้างเมื่อ พ.ศ. 2516 เป็นอาคาร 2 ชั้น
 ศาลาบำเพ็ญกุศล จำนวน 1 หลัง สร้างด้วยคอนกรีต 1 หลัง

 สังกัดการปกครองคณะสงฆ์